VENDIM
Nr.548, datë 1.5.2008

PËR MIRATIMIN E MASËS SË SHPËRBLIMIT TË ANËTARËVE TË KOMITETIT TË AUDITIMIT TË BRENDSHËM

Në mbështetje të nenit 100 të Kushtetutës dhe të pikës 4 të nenit 14 të ligjit nr.9720, datë 23.4.2007 “Për auditimin e brendshëm në sektorin publik”, me propozimin e Ministrit të Financave, Këshilli i Ministrave

VENDOSI:

1. Miratimin e masës së shpërblimit të anëtarëve të Komitetit të Auditimit të Brendshëm, prej 15 000 (pesëmbëdhjetë mijë) lekësh në muaj.
2. Efektet financiare, që rrjedhin nga zbatimi i këtij vendimi, të përballohen nga fondet e miratuara në Buxhetin e Shtetit, për Ministrinë e Financave, programi “Auditimi i brendshëm”.
3. Ngarkohet Ministri i Financave për zbatimin e këtij vendimi.
4. Vendimi nr.833, datë 11.12.2003 i Këshillit të Ministrave “Për funksionimin e Komitetit të Auditimit të Brendshëm”, dhe çdo dispozitë tjetër nënligjore, që bie në kundërshtim me këtë vendim, shfuqizohen.
Ky vendim hyn në fuqi menjëherë.

KRYEMINISTRI
Sali  Berisha

